# 

# **โครงการเตรียมความพร้อมสำหรับนิสิตก่อนเปิดภาคการศึกษา**

# **หลักสูตรพุทธศาสตรมหาบัณฑิต สาขาวิชาการจัดการเชิงพุทธ**

# **ภาควิชารัฐศาสตร์ คณะสังคมศาสตร์ มหาวิทยาลัยมหาจุฬาลงกรณราชวิทยาลัย**

**ประจำปีการศึกษา ๒๕๖๑**



**๑. ชื่อโครงการ : โครงการเตรียมความพร้อมสำหรับนิสิตก่อนเปิดภาคเรียนการศึกษา**

**หลักสูตรพุทธศาสตรมหาบัณฑิต สาขาวิชาการจัดการเชิงพุทธ**

**ประจำปีการศึกษา ๒๕๖๑**

**๒. ชื่อหน่วยงาน : หลักสูตรบัณฑิตศึกษา ภาควิชารัฐศาสตร์ คณะสังคมศาสตร์ มหาวิทยาลัยมหาจุฬาลงกรณราชวิทยาลัย**

**๓. ผู้รับผิดชอบโครงการ : หลักสูตรบัณฑิตศึกษา ภาควิชารัฐศาสตร์ คณะสังคมศาสตร์ มหาวิทยาลัยมหาจุฬาลงกรณราชวิทยาลัย**

**๔. โครงการเชื่อมโยงกับมาตรฐาน สกอ. : องค์ประกอบที่ ๒ การผลิตบัณฑิต**

**องค์ประกอบที่ ๓ การพัฒนาและสนับสนุนนิสิต**

**องค์ประกอบที่ ๕ หลักสูตร การเรียนการสอน การประเมินผู้เรียน**

**องค์ประกอบที่ ๗ การบริหารและการจัดการ**

**๕. หลักการและเหตุผล**

หลักสูตรพุทธศาสตรมหาบัณฑิต สาขาวิชาการจัดการเชิงพุทธ ภาควิชารัฐศาสตร์ คณะสังคมศาสตร์ มหาวิทยาลัยมหาจุฬาลงกรณราชวิทยาลัย ได้รับอนุมัติให้เปิดทำการเรียนการสอนจากมหาวิทยาลัย ซึ่งทางหลักสูตรได้จัดการเรียนการสอนโดยมุ่งให้ผู้เรียนมีความรู้และความเชี่ยวชาญทั้งภาคทฤษฎีและภาคปฏิบัติ มีความรับผิดชอบ  
มีคุณธรรม ทำงานร่วมกับบุคคลอื่นได้เป็นอย่างดี สามารถนำความรู้ที่ได้รับจาการศึกษาเล่าเรียนไปประยุกต์ใช้ให้เกิดประโยชน์ต่อตนเองและสังคมได้เป็นอย่างดี อันสอดคล้องกับเกณฑ์มาตรฐานการศึกษาของสำนักงานคณะกรรมการการอุดมศึกษา (สกอ.) ดังกล่าวคือ มีการผลิตบัณฑิตที่เพียบพร้อมทั้งองค์ความรู้ ควบคู่กับคุณธรรม มีระบบกลไกการพัฒนาและสนับสนุนให้นิสิตเรียนรู้เพื่อพัฒนาประสบการณ์ทางวิชาการและพัฒนาสังคม มีระบบกลไกการส่งเสริมให้นิสิตได้บริการวิชาการ สู่สังคม เพื่อพัฒนาจิตสาธารณะแก่นิสิต สร้างจิตสำนึกความรับผิดชอบต่อสังคม ศิลปะวัฒนธรรมของท้องถิ่นและประเทศชาติ พร้อมกับมีระบบการบริหารจัดการหลักสูตรเพื่อพัฒนาแลกเปลี่ยนเรียนรู้ จากทักษะของผู้มีประสบการณ์ตรง เพื่อสร้างบุคลากรที่มีคุณภาพและคุณธรรมสู่สังคมต่อไป

ในปีการศึกษา ๒๕๖๑ นี้ หลักสูตรได้เปิดรับสมัครผู้ที่สนใจเข้าศึกษาในหลักสูตรดังกล่าวซึ่งมีจำนวนเป็นไปตามเกณฑ์ที่ สกอ กำหนด แต่จากการสอบข้อเขียนและสอบสัมภาษณ์ผู้ที่ผ่านสอบคัดเลือกเห็นว่า ยังมีพื้นฐานความรู้ด้านการจัดการ ด้านการวิจัย และด้านภาษาอังกฤษยังไม่ดีพอเท่าที่ควร ดังนั้น ก่อนที่หลักสูตรจะเปิดการเรียนการสอนในภาคการศึกษาที่ ๑ ปีการศึกษา ๒๕๖๑ หลักสูตรจำเป็นอย่างยิ่งที่จะต้องเตรียมความพร้อมให้กับนิสิตผู้เข้าศึกษาในปีการศึกษา ๒๕๖๑ ทุกรูป เพื่อให้เข้าใจหลักการเรียนการสอน และความรู้พื้นฐาน ๓ ด้านดังกล่าวแล้ว หลักสูตรจึงได้จัดโครงการเตรียมความพร้อมก่อนเข้าศึกษา ถือว่าเป็นการสั่งสมและการเพิ่มเติมประสบการณ์ตรงในการเรียนรู้มากยิ่งขึ้นหลักสูตรพุทธศาสตรดุษฎีบัณฑิต สาขาวิชาการจัดการเชิงพุทธ เห็นความสำคัญดังกล่าวจึงกำหนดให้มีโครงการเตรียมความพร้อมสำหรับนิสิตก่อนเปิดภาคการศึกษาโดยเน้นการเรียนการสอนสำหรับนิสิตใหม่ในหลักสูตรฯ ได้ร่วมทำกิจกรรมและให้นิสิตใหม่ได้มีส่วนร่วมในการฝึกปฏิบัติในการจัดโครงการครั้งนี้ เพื่อให้นิสิตมีประสบการณ์ตรงในการเรียนรู้ ตามปรัชญามหาวิทยาลัยที่เน้นการจัดการศึกษาพระพุทธศาสนา บูรณาการกับศาสตร์สมัยใหม่ พัฒนาจิตใจและสังคม อีกทั้งเป็นการเข้าถึงเข้าใจเกี่ยวกับบริบททางสังคมที่มีความแตกต่าง ความเลื่อมล้ำซึ่งเป็นผลดีต่อการเรียนการสอนดังกล่าว อันเป็นการสอดคล้องกับกรอบมาตรฐานคุณวุฒิสำหรับอุดมศึกษา (มคอ.) ที่กำหนดไว้ให้มีการเรียนรู้จากสถานการณ์จริง มีการเรียนรู้ทั้งในชั้นเรียนและศึกษาดูงาน

**๖. วัตถุประสงค์**

๖.๑ เพื่อส่งเสริมให้นิสิตใหม่ได้เรียนรู้ความรู้พื้นฐานทางด้านการจัดการ

๖.๒ เพื่อส่งเสริมให้นิสิตได้ศึกษาเรียนรู้ด้วยตนเอง มีอิสระในการแสวงหาความรู้ โดยไม่ยึดติดกับการรับข้อมูลจากผู้สอนเพียงวิธีเดียว

๖.๓ เพื่อเป็นการเพิ่มเติมความรู้พื้นฐานด้านการจัดการ ด้านการวิจัย และด้านภาษาอังกฤษ

**๗.ลักษณะโครงการ**

เป็นโครงการเตรียมความพร้อมสำหรับนิสิตก่อนเปิดภาคการศึกษาของหลักสูตรพุทธศาสตรดุษฎีบัณฑิต สาขาวิชาการจัดการเชิงพุทธ ประจำปีการศึกษา ๒๕๖๑ ซึ่งเป็นโครงการที่เน้นเป็นการเรียนการสอนในห้องเรียนเพื่อปรับความรู้พื้นฐานของนิสิตให้มีความเข้าใจเกี่ยวกับการจัดการมากขึ้น

**๘. เป้าหมายผลผลิต**

**๘.๑ เป้าหมายเชิงคุณภาพ** : นิสิตในปีการศึกษา ๒๕๖๑ ได้เข้าใจกระบวนการการเรียนการสอนมากยิ่งขึ้น

**๘.๒ เป้าหมายเชิงปริมาณ** : คณาจารย์ และนิสิตหลักสูตรพุทธศาสตรดุษฎีบัณฑิต สาขาวิชาการจัดการเชิงพุทธ ภาควิชารัฐศาสตร์ คณะสังคมศาสตร์ มหาวิทยาลัยมหาจุฬาลงกรณราชวิทยาลัย จำนวน ๕๐ รูปหรือคน

**๘.๓ เป้าหมายเชิงเวลา :** ระยะเวลาดำเนินการ ในเดือนกรกฎาคม พ.ศ.๒๕๖๑ รวมเป็นระยะเวลาทั้งหมด ๑ เดือน

| **ลำดับที่** | **กิจกรรมดำเนินงาน** | **ระยะเวลาดำเนินการ**  **(กรกฎาคม ๒๕๖๑)** | | | |
| --- | --- | --- | --- | --- | --- |
| **สัปดาห์ ๑** | **สัปดาห์ ๒** | **สัปดาห์ ๓** | **สัปดาห์ ๔** |
| ๑ | ประชุมอาจารย์ประจำหลักสูตรเพื่อเสนอความคิดเห็น |  |  |  |  |
| ๒ | จัดทำโครงการเสนอขออนุมัติต่อบัณฑิตวิทยาลัย |  |  |  |  |
| ๓ | จัดทำแผนปฏิบัติการการสอน |  |  |  |  |
| ๔ | ปฏิบัติการตามแผนปฏิบัติการ |  |  |  |  |
| ๕ | ติดตามแผนปฏิบัติการการสอน |  |  |  |  |
| ๖ | สรุปโครงการตามแบบ มคอ.๒ และเสนอหลักสูตรบัณฑิตศึกษา |  |  |  |  |

**๙. กิจกรรมดำเนินงาน**

**๑๐. ตัวชี้วัด**

**๑๐.๑ ผลผลิต (Output)**

๑) ร้อยละของคณาจารย์มีการพัฒนาการสอนมากขึ้น และนิสิตที่เข้าร่วมโครงการฯมีความรู้เกี่ยวกับสาขาวิชามากขึ้น

๒) ร้อยละของคณาจารย์ และนิสิตที่เข้าร่วมโครงการฯ มีพึงพอใจต่อโครงการฯ

**๑๐.๒ ผลลัพธ์ (Outcome)**

๑) คณาจารย์ และนิสิตที่เข้าร่วมโครงการฯ มีความรู้จากประสบการณ์ตรงในการเรียนรู้เกี่ยวกับทางการจัดการมากขึ้น

๒) การจัดการเรียนการสอนเป็นไปตามเกณฑ์ มคอ.ที่ได้กำหนดไว้

**๑๑. ประโยชน์ที่คาดว่าจะได้รับ**

๑๑.๑ ทำให้คณาจารย์มีการพัฒนาผลงานทางวิชาการมากขึ้น และนิสิตได้เรียนรู้พื้นฐานเกี่ยวกับทางการจัดการมากขึ้น

๑๑.๒ ทำให้คณาจารย์ และนิสิตได้ศึกษาเรียนรู้ร่วมกัน มีอิสระในการแสวงหาความรู้ โดยไม่ยึดติดกับการรับข้อมูลจากผู้สอนเพียงวิธีเดียว

๑๑.๓ ทำให้โครงการนี้เป็นส่วนหนึ่งของการจัดการศึกษาให้เป็นไปตามกรอบ มคอ.๒ ที่กำหนดไว้ในหลักสูตรฯ นี้